**ОБЩИНСКА ИЗБИРАТЕЛНА КОМИСИЯ**

**КАРЛОВО**

**ОБЛАСТ ПЛОВДИВ**

 **П Р О Т О К О Л № 26**

Днес, 24.10.2023 г., 18:30 часа, се проведе заседание на Общинската избирателна комисия - Карлово при следния

**Д н е в е н р е д:**

1. Обсъждане на жалба получена от Антон Дзанев Минев – в качеството му на Кмет на община Карлово, заведена под № 21/21.10.2023г. във входящия регистър на жалбите и сигналите;
2. Регистрация на застъпници на кандидатите на кандидатските листи за кмет на кметство с. Васил Левски, общ. Карлово, издигнати от ИНИЦИАТИВЕН КОМИТЕТ за издигане на независим кандидат Недка Донева Иванова за изборите за общински съветници и кметове на 29 октомври 2023 г.

ПРИСЪСТВАТ:

ПРЕДСЕДАТЕЛ: Ивелина Николова Димовска

ЗАМ. ПРЕДСЕДАТЕЛ: Пепа Николова Шуплева

ЗАМ. ПРЕДСЕДАТЕЛ: Сехер Кязимова Бекташева

СЕКРЕТАР: Нина Стоянова Георгиева

ЧЛЕНОВЕ: Владимир Костадинов Костов

 Димитър Петков Мирчев

 Светлана Костадинова Костадинова

 Стойка Божкова Томанова

ОТ ЗАСЕДАНИЕТО ОТСЪСТВАТ:

ЗАМ. ПРЕДСЕДАТЕЛ: Георги Иванов Гачев

ЗАМ. ПРЕДСЕДАТЕЛ: Евгения Маринова Калончева

ЧЛЕН: Петя Матева Генова

На заседанието присъстват 8 души и има законния кворум, съгласно чл. 85, ал. 3 от ИК.

**По точка 1 от дневния ред:**

 **Председателят на Комисията:** Колеги, по тази точка от дневния ред ще докладва г-жа .

**Светлана Костадинова:** Колеги, в Общинската избирателна комисия  – Карлово е постъпила жалба от Антон Дзанев Минев – в качеството му на Кмет на община Карлово, заведена под № 21/21.10.2023 г. във входящия регистър на жалбите и сигналите.

В жалбата се твърди, че на основание чл. 183, ал. 3 от Изборния кодекс агитационните материали се поставят на определени от кмета места, а на сгради, огради и витрини – с разрешение на собственика или управителя на имота. Със  Заповед №РД 1006/21.09.2023г. на Кмета на община Карлово са определени местатата за поставяне на агитационни материали в община Карлово за провеждащите се на 29.10.2023г. избори за кмет на община, кметове на кметства и общински съветници, а за всички останали сгради и части от сгради се изисквало разрешение на собственика, респтективно собствениците на сградите. На територията на гр.Клисура осъществявало дейност Народно читалище “20-ти април 1876 г.”, с адрес град Клисура, ул. „20-ти април“ № 14, като основната дейност се осъществявала в сграда – общинска собственост, предоставена за стопанисване и управление на народното читалище. На първия етаж на сградата се помещавал търговски обект, които бил отдаден под наем от народното читалище. Или собственик на цялата сграда, включително и на търговския обект бил Община Карлово, а управител на имота Народно Читалище “20-ти април 1876 г.” гр. Клисура. На 21.10.2023г. било констатирано, че върху сградата на читалището са поставени агитационни материали на кандидати за кметове на община Карлово – Теодор Шойлеков – кандидат на коалиция “Заедно за силна община”, Гънчо Гънчев – кандидат от коалиция “Ние идваме”, Борис Спиров – кандидат за кмет на кметство Клисура от коалиция “Заедно за силна община” и листа с кандидати за общински съветници от коалиция “Заедно за силна община” на централния вход на читалището и агитационен материал на кандидат за кмет на Община Карлово Веска Ненчева-кандидат за КП “БСП за България“. Посочените агитационни материали били поставени в нарушение на закона и без съгласие на собственика или управителя на имота. Оправомощен да дава съгласие за собственик бил кмета на община Карлово, а от името на управителя – органите на читалището-общо събрание и читалищно настоятелство, като при вземане на решенията не може да участва Борис Спиров, който бил член на настоятелството и кандидат за кмет на кметство гр.Клисура.

Моли Общинска избирателна комисия -  Карлово за разглеждане на настоящата жалба и констатиране на нарушение на чл.186, ал. 1 от Изборния кодекс – поставяне на агитационни материали в нарушение на Изборния кодекс, чрез поставяне на агитационни материали върху сграда в гр.Клисура, ул. 20-ти април № 14, собственост на Община Карлово, предоставена за управление на Народното Читалище “20-ти април 1876г.” гр. Клисура, извършени от кандидатите за кмет на община Карлово - Теодор Шойлеков, Веска Ненчева и Гънчо Гънчев, кандидата за кмет на кметство гр.Клисура Борис Спирови и от Коалиция “Заедно за силна община”, като се разпореди на нарушителя да се премахне поставените в нарушение на закона агитационните материали.

След като се запозна с изложените в жалбата мотиви Общинска избирателна комисия - Карлово счита следното:

Съгласно чл. 183, ал. 3 от Изборния кодекс „Агитационни  материали се поставят на определени със заповед от кмета места, а на сгради, огради и витрини – с разрешение на собственика или управителя на имота“.

На 23.10.2023г. член на Общинска избирателна комисия – Карлово извърши проверка на място и констатира, че върху сградата на читалището са поставени агитационни материали за произвеждащите се на 29.10.2023г. избори за кмет на община, кметове на кметства и общински съветници. Същите са поставени на стъклата на помещение на първия етаж, прилежащато към сградата на читалището и което се ползва за търговски обект - кафене. Проведен е разговор с ползвателите на кафенето, от който става ясно, че те ползват същото на основание сключен договор между тях и читалището. Общинска избирателна комисия – Карлово се снабди служебно с договора за учредяване безвъзмездно право на ползване върху имот общинска собственост от 17.11.2022г., сключен между Община Карлово и Народно читалище „20 Април 1876г.“, от който е видно, че читалището може да отдава под наем помещенията, находящи се в читалищните сгради. В хода на проверката, с оглед изясняване на фактическата обстановка по случая членове на Общинска избирателна комисия – Карлово на 24.10.2023г. посетиха на място читалището и се срещнаха със секретаря на същото, с цел запознаване съдържанието на договора сключен между читалището и трето лице – ползвател на помещението за търговска дейност. По време на срещата същата ги е уверила, че ръководството на читалището не е давало съгласие за поставяне на материалите, както устно, така и в клауза, заложена в сключения договора. Също така се е разпоредила агитационните материали да се премахнат от сградата на читалището. В тази връзка и след направен оглед на сградата, членовете на Общинска избирателна комисия – Карлово се убедиха, че агитационните материали към дата 24.10.2023г. са премахнати. Направен е снимков материал и е изготвен констативен протокол от 24.10.2023г., приложени към преписката.

           Поради гореизложените мотиви Общинска избирателна комисия – Карлово на основание чл. 87, ал. 1, т. 22 от Изборния кодекс, предложението е Общинска избирателна комисия Карлово

**Р Е Ш И:**

**НЕ УСТАНОВЯВА**нарушение по чл. 183, ал. 3 от Изборния кодекс относно  агитационни материали на  описаните в жалбата кандидати, поставени извън регламентираните места, определени със Заповед № 15/21.09.2023г. на Кмета на гр. Клисура,  издадена на основание Заповед № РД-1006/21.09.2023г. на Кмета на Община Карлово.

Председателят на комисията подложи на гласуване точка 1 от дневния ред.

ПРЕДСЕДАТЕЛ: Ивелина Николова Димовска – „ЗА”

ЗАМ. ПРЕДСЕДАТЕЛ: Пепа Николова Шуплева – „ЗА”

ЗАМ. ПРЕДСЕДАТЕЛ: Сехер Кязимова Бекташева- „ЗА”

СЕКРЕТАР: Нина Стоянова Георгиева – „ЗА”

ЧЛЕНОВЕ: Владимир Костадинов Костов – „ЗА”

 Димитър Петков Мирчев – „ЗА“

 Светлана Костадинова Костадинова – „ЗА”

Стойка Божкова Томанова – „ЗА”

Гласували „ЗА” – 8 члена

 Против – няма

**По точка 2 от дневния ред:**

**Председателят на Комисията:** Колеги, по тази точка от дневния ред ще докладва г-н Костов.

**Владимир Костов:** Колеги, в Общинска избирателна комисия   Карлово е постъпило Заявление /приложение 72 – МИ от изборните книжа/ с  вх. № 3 от 24.10.2023 г. в Регистъра на застъпници и заместващи застъпници в изборите за общински съветници и кметове на 29.10.2023г. от ИНИЦИАТИВЕН КОМИТЕТ за издигане на независим кандидат Недка Донева Иванова за кмет на кметство с.Васил Левски, представляван от Станка Трифонова Добрева - Попчева за изборите за общински съветници и кметове на 29 октомври 2023 г.

Към заявлението са приложени:

1. 2 /два/ броя Декларации по образец подписани от лицата заявени за регистрация като застъпници /Приложение № 74 – МИ/;
2. Списък с ЕГН и имена на лицата, предложени за застъпници;

 Предвид горното на основание на чл.87, ал.1, т.18, чл.118, ал.1, ал.2 и чл.117, ал.4 от ИК, предложението е Общинска избирателна комисия Карлово

**РЕШИ:**

1. Регистрира 2 /два/ броя застъпници, на кандидатите на кандидатски листи за кмет на кметство с.Васил Левски, издигнати от ИНИЦИАТИВЕН  КОМИТЕТ за издигане на независим кандидат  Недка Донева Иванова за изборите за общински съветници и кметове в община  Карлово на 29 октомври 2023 г., съгласно приложения към заявлението списък, както следва:

|  |  |  |
| --- | --- | --- |
| № по ред | собствено, бащино и фамилно име на застъпник | ЕГН на застъпник |
| 1 | Иван Донев Иванов | \*\*\*\*\*\*\*\*\*\* |
| 2 | Елена Петкова Райчева | \*\*\*\*\*\*\*\*\*\* |

1. ИЗДАВА удостоверения на регистрираните застъпници.
2. Вписва лицата по т. 1 в публичния регистър на застъпниците по чл. 122, ал. 1 от Изборния кодекс.

Председателят на комисията подложи на гласуване точка 2 от дневния ред.

ПРЕДСЕДАТЕЛ: Ивелина Николова Димовска – „ЗА”

ЗАМ. ПРЕДСЕДАТЕЛ: Пепа Николова Шуплева – „ЗА”

ЗАМ. ПРЕДСЕДАТЕЛ: Сехер Кязимова Бекташева- „ЗА”

СЕКРЕТАР: Нина Стоянова Георгиева – „ЗА”

ЧЛЕНОВЕ: Владимир Костадинов Костов – „ЗА”

 Димитър Петков Мирчев – „ЗА“

 Светлана Костадинова Костадинова – „ЗА”

Стойка Божкова Томанова – „ЗА”

Гласували „ЗА” – 8 члена

 Против – няма

Председателят на ОИК обяви край на заседанието в 19:00 часа.

ПРЕДСЕДАТЕЛ: Ивелина Николова Димовска .............................

СЕКРЕТАР: Нина Стоянова Георгиева ......................................